ai4bharat/Pralekha huggingface dataset:
पृथ्वी विज्ञान मंत्रालय
गुजरात, ओडिशा और पश्चिम बंगाल के गांगेय क्षेत्र के कुछ भागों में अगले 24 घंटों के दौरान गर्मी की लहर जैसी स्थितियां रहेंगी
पश्चिम बंगाल के गांगेय क्षेत्र, तटवर्ती ओडिशा, सौराष्ट्र और कच्छ के कुछ स्थानों में गर्मी की लहर चली
43.3 डिग्री सेल्सियस का सर्वाधिक तापमान कल राजकोट  में दर्ज किया गया
भारत मौसम विभाग  के राष्ट्रीय मौसम पूर्वानुमान केंद्र के अनुसार:
तापमान की वर्तमान स्थिति और अगले 24 घंटों के लिए चेतावनी
कल  से आज  तक अनुभूत गर्मी की लहर एवं अधिकतम तापमान
गर्मी की लहर का दिखना :
- कल पश्चिम बंगाल के गांगेय क्षेत्र, तटवर्ती ओडिशा और सौराष्ट्र एवं कच्छ में गर्मी की लहर का अनुभव किया गया।
अधिकतम तापमान :
- राजस्थान, पूर्वी उत्तर प्रदेश, गुजरात, पश्चिमी मध्य प्रदेश, और विदर्भ में गुजरात, मराठवाडा और विदर्भ में अधिकांश स्थानों; पूर्वी मध्य प्रदेश, रायलसीमा और ओडिशा में कई स्थानों तथा मध्य महाराष्ट्र, मराठवाडा, तेलंगाना और पश्चिम बंगाल के गांगेय क्षेत्र में एक-दो स्थानों में अधिकतम तापमान 40.0 डिग्री सेल्सियस से अधिक दर्ज किया गया।
- 26 अप्रैल, 2021 को अधिकतम तापमान में परिवर्तनः असम और मेघालय में कई स्थानों पर; अरुणाचल प्रदेश और नगालैंड, मणिपुर, मिजोरम और त्रिपुरा में कुछ स्थानों पर पश्चिम बंगाल के उप-हिमालयी क्षेत्रों और सिक्किम में इक्का-दुक्का स्थानों पर अधिकतम तापमान सामान्य से बहुत अधिक  दर्ज हुआ; पश्चिम बंगाल के गांगेय क्षेत्र, पूर्वी बिहार, तटवर्ती ओडिशा, सौराष्ट्र एवं तथा कोंकण और गोवा अधिकतम तापमान सामान्य से कुछ अधिक  दर्ज हुआ ; उत्तराखंड और गुजरात क्षेत्र में अधिकाँश स्थानों और हिमाचल प्रदेश में कुछ स्थानों और जम्मू-कश्मीर, लद्दाख, गिलगिट –बाल्टिस्तान और मुजफ्फराबाद, पंजाब,पश्चिमी राजस्थान, पश्चिमी मध्य प्रदेश, पश्चिम बंगाल के गांगेय क्षेत्र का शेष भाग तथा दक्षिणी भीतरी कर्नाटक में एक-दो स्थानों में सामान्य से अधिक  रहा। दक्षिणी तटवर्ती आंध्र प्रदेश में कई स्थानों पर तथा उत्तरी भीतरी कर्नाटक और तमिलनाडु, पुद्दुचेरी एवं कराईकल में कुछ स्थानों तथा पूर्वी मध्य प्रदेश में एक-दो स्थानों पर तापमान सामान्य से कम  रहा। शेष देश में अधिकतम तापमान सामान्य के आसपास रहा।
- कल 43.3 डिग्री सेल्सियस का अधिकतम तापमान सौराष्ट्र के राजकोट में दर्ज किया गया था।
अगले 24 घंटों  के लिए गर्मी की लहर की चेतावनी
- गुजरात राज्य, ओडिशा और पश्चिम बंगाल के गांगेय क्षेत्र में एक-दो स्थानों पर गर्मी की लहर की स्थिति रहेगी।
रेखांकन  में विस्तृत विवरण के लिए कृपया यहाँ पर क्लिक करें I
स्थान विशेष के मौसम पूर्वानुमान और चेतावनी के लिए कृपया मौसम एप MAUSAM APP डाउनलोड करें। कृषि सम्बन्धी मौसम परामर्श  के लिए मेघदूत एप MEGHDOOT APP और वर्षा के समय बिजली गिरने की चेतावनी के लिए दामिनी एप DAMINI APP डाउनलोड करें। जिलावार चेतावनी के लिए राज्यों की एमसी/आरएमसी वेबसाइट पर जाएं।
वित्त मंत्रालय
सरकारी कर्ज पर स्टेटस पेपर का नौवां संस्करण
केंद्र सरकार ने आज सरकारी कर्ज पर स्टेटस पेपर का नौवां संस्करण जारी किया, जिसमें भारत सरकार के कर्ज की समग्र स्थिति का विस्तृत विश्लेषण है। केंद्र सरकार 2010-11 से सरकारी कर्ज पर स्टेटस पेपर जारी करती आ रही है।
यह दस्तावेज पूरे साल के दौरान कर्ज संचालन का विस्तृत खाता उपलब्ध कराते हुए पारदर्शिता बढ़ाता है। इसमें वर्ष 2018-19 के दौरान केंद्र सरकार के राजकोषीय घाटे के वित्तीय संचालन का पूरा ब्यौरा शामिल होता है। सरकार के कर्ज की रूपरेखा  एक दूरदर्शी जोखिम रूपरेखा से परिलक्षित होती है और सरकार अपने राजकोषीय घाटे के वित्त पोषण के लिए मुख्य तौर पर बाजार से जुड़ी उधारी राशियों का सहारा लेती है। इस दस्तावेज में कर्ज की निरंतरता के पारंपरिक संकेतकों कर्ज/जीडीपी अनुपात, राजस्व प्राप्ति पर ब्याज भुगतान, लघु अवधि के कर्ज के शेयरों/बाहरी कर्ज/कुल कर्ज में एफआरबी का समग्र तरीके से विश्लेषण किया जाता है। इस दस्तावेज में 2019-20 से 2021-22 वित्तीय वर्षों के लिए केंद्र सरकार की कर्ज प्रबंधन रणनीति भी होती है, जो सरकार की उधार लेने की योजना का मार्गदर्शन करती है।
यह स्टेटस पेपर वित्त मंत्रालय की वेबसाइट https://dea.gov.in/public-debt-management पर भी उपलब्ध है।
एएम/एके/एसएस
(Visitor Counter : 375
युवा कार्यक्रम एवं खेल मंत्रालय
खेल मंत्री ने पूर्व अंतर्राष्ट्रीय तीरंदाज लिम्बा राम के लिए 5 लाख रुपये की विशेष वित्तीय सहायता को मंजूरी दी
युवा मामले एवं खेल राज्य मंत्री  कर्नल राज्यवर्धन राठौर ने पूर्व अंतर्राष्ट्रीय तीरंदाज एवं अर्जुन पुरस्कार विजेता श्री लिम्बा राम के लिए 5 लाख रुपये की विशेष वित्तीय सहायता को मंजूरी दी है। श्री लिम्बा राम न्यूरो जेनरेटिव बीमारी या स्नायु संबंधी रोग से पीड़ित हैं और उनका इलाज जयपुर में चल रहा है। वह राजस्थान की राज्य सरकार के लिए कार्यरत हैं और उन्हें खिलाड़ियों के लिए पंडित दीन दयाल उपाध्याय राष्ट्रीय कल्याण कोष योजना के तहत निर्धारित 4 लाख रुपये की सीमा से ज्यादा वेतन मिलता है। मंत्री महोदय ने इस कोष के अध्यक्ष की हैसियत से निर्धारित शर्त में ढील दी है। मंत्री महोदय ने इस तथ्य को ध्यान में रखते हुए विवेकाधीन अनुबंध का उपयोग कर 5 लाख रुपये को मंजूरी दी है कि श्री लिम्बा राम की विधवा मां, विधवा बहन एवं उसके बच्चे, विधवा सास और बेरोजगार भाई उन्हीं पर निर्भर हैं।
इससे पहले श्री लिम्बा राम को अस्पताल में भर्ती किए जाने की खबर मिलने पर मंत्री महोदय ने अधिकारियों की एक टीम को उनसे मिलने और किसी भी तरह की सहायता के बारे में जानकारी लेने की जिम्मेदारी सौंप दी। मंजूर की गई राशि इसी समिति की रिपोर्ट पर आधारित है। मंत्री महोदय ने अपने अधिकारियों से श्री लिम्बा राम से नियमित रूप से मिलने और उनके स्वास्थ्य के बारे में अद्यतन जानकारी प्राप्त करने को भी कहा है।वीके/एएम/आरआरएस/एसकेपी – 9063
(Visitor Counter : 187
इलेक्ट्रानिक्स एवं आईटी मंत्रालय
यूआईडीएआई ने सीएससी के जरिये आधार अद्यतन सुविधा की अनुमति दी
20,000 सीएससी नागरिकों को इस सुविधा की पेशकश करेंगे
ग्रामीणक्षेत्रों में रहने वाले लोगों को एक बड़ी राहत देते हुए यूनिकआईडेंटीफिकेशन अथारिटी आफ इंडिया  ने आईटी एवं इलेक्ट्रोनिक्समंत्रालय के तहत एक एसपीवी, कॉमन सर्विस सेंटर को अपने 20,000 सीएससी परआधार अद्यतन सुविधा आरंभ करने की अनुमति दे दी है जो बैंकिंगकॉरेस्पॉडेंट  के रूप में प्रचालन करते हैं। केंद्रीय संचार, एमईआईटीवाई तथा न्याय एवं विधि मंत्री श्री रवि शंकर प्रसाद ने एक ट्वीटमें यह जानकारी दी।
केंद्रीय मंत्री ने ट्वीट किया कि 20,000 सीएससी अबनागरिकों को इस सुविधा की पेशकश करने में सक्षम होंगे। उन्होंने सीएससीवीएलई से जिम्मेदारी पूर्वक एवं इस संबंध में यूआईडीएआई द्वारा निर्देशोंके अनुरुप आधार कार्य आरंभ करने का आग्रह किया। उन्होंने यह भी कहा कि यहसुविधा बड़ी संख्या में ग्रामीण क्षेत्रों में रहने वाले नागरिकों को अपनेनिवास स्थान के निकट आधार सेवाएं प्राप्त करने में सहायता करेगी।
यूआईडीएआईने कार्य के आरंभ के लिए जून की समयसीमा निर्धारित की है जब बैंकिंगसुविधाओं के साथ सीएससी अपनी आवश्यक अवसंरचना को अपग्रेड कर लेगे और अन्यआवश्यक मंजूरियां प्राप्त कर लेंगे। तथापि, सीएससी सीईओ डॉ दिनेश त्यागीने कहा कि उन्होंने सभी बीसी को तत्काल तकनीकी एवं अन्य उन्नयन, जिसके लिएयूआईडीएआई ने कह रखा है, संपन्न कर लेने को कहा है जिससे कि आधार अद्यतनका कार्य शीघ्र आरंभ हो सके।
केंद्रीय मंत्री श्री रवि शंकर प्रसाद कोसीएससी के जरिये आधार अद्यतन कार्य फिर से आरंभ कराने के लिए धन्यवाद देतेहुए डाॅ त्यागी ने कहा कि यह ‘डिजिटल इंडिया‘ के लक्ष्यों को अर्जित करनेके प्रयासों को और भी सुदृढ़ बनाएगा जैसी कि प्रधानमंत्री श्री नरेन्द्रमोदी द्वारा परिकल्पना की गई है।
सीएससी के जरिये आधार अद्यतन सेवाओंकी शुरुआत कोविड 19 के प्रसार को रोकने के लिए लगाए गए लॉकडाउन प्रतिबंधोंके दौरान एक बड़ी राहत के रूप में भी सामने आई है। आधार को अद्यतन करने केलिए उपलब्ध इन 20,000 अतिरिक्त केंद्रों के साथ, विशेष रूप से ग्रामीणक्षेत्रों में रहने वाले उपयोगकर्ताओं को इस कार्य के लिए बैंक शाखाओं याडाक घरों में आधार केंद्रों में जाने की आवश्यकता नहीं है।
एएम/एसकेजे
(
प्रधानमंत्री कार्यालय
प्रधानमंत्री ने नागरिकों से स्वतंत्रता सेनानियों को डिजिटल ज्योत पर श्रद्धांजलि देने का आग्रह किया
प्रधानमंत्री श्री नरेन्द्र मोदी ने नागरिकों से हमारे स्वतंत्रता सेनानियों को डिजिटल ज्योत पर अपनी श्रद्धांजलि साझा करने और ‘आजादी का अमृत महोत्सव’ को मजबूत करने का आग्रह किया है।
ट्वीट्स की एक श्रृंखला में, प्रधानमंत्री ने कहा;
"हमारे स्वतंत्रता संग्राम के नायकों को एक विशेष श्रद्धांजलि!
डिजिटल ज्योत प्रौद्योगिकी का उपयोग करता है और आपको स्वतंत्रता सेनानियों के प्रति आभार का हार्दिक संदेश साझा करने में सक्षम बनाता है।"
"दिल्ली के सेंट्रल पार्क में एक स्काई बीम लाइट लगाई गई है। दी गयी प्रत्येक श्रद्धांजलि डिजिटल ज्योत की रोशनी को और तेज करेगी। इस विशिष्ट प्रयास में भाग लें और ‘आजादी का अमृत महोत्सव’ को मजबूत करें।"
स्वास्थ्य एवं परिवार कल्याण मंत्रालय
कोविड-19 टीकाकरण की नवीनतम स्थिति
भारत में राष्ट्रव्यापी कोविड-19 टीकाकरण अभियान के पहले दिन अन्य देशों की तुलना में सबसे अधिक लोगों को टीके लगाए गए
अभी तक 2.24 लाख से भी अधिक व्यक्तियों को कोविड-19 के टीके लगाए गए
टीकाकरण के दूसरे दिन 6 राज्यों में 17,072 भारतीयों को टीके लगाए गए
टीके लगने के बाद अस्पताल में भर्ती होने के 3 मामले दर्ज किए गए
देश में कोविड-19 टीकाकरण कार्यक्रम के तहत पहले दिन सबसे अधिक संख्या में लोगों को टीके लगाए गए हैं। यह दुनिया में सबसे बड़ा टीकाकरण अभियान है। अमेरिका, इंग्लैंड और फ्रांस जैसे अन्य देशों की तुलना में यह अभियान बहुत बड़ा है। अस्थायी रिपोर्ट के अनुसार अभी तक कुल 2,24,301 लाभार्थियों को टीके लगाए जा चुके हैं।
इस बड़े और पूरे देश में चल रहे कोविड-19 टीकाकरण कार्यक्रम के दूसरे दिन भी सफलतापूर्वक टीके लगाए गए। रविवार होने के बावजूद 6 राज्यों में कुल 553 सत्रों का आयोजन किया गया। अस्थायी रिपोर्टों के अनुसार टीकाकरण के दूसरे दिन 17,072 लाभार्थियों को टीके लगाए गए।
|
|
क्र. सं.
|
|
राज्य
|
|
आयोजित सत्र
|
|
1
|
|
आंध्र प्रदेश
|
|
308
|
|
2
|
|
अरूणाचल प्रदेश
|
|
14
|
|
3
|
|
कर्नाटक
|
|
64
|
|
4
|
|
केरल
|
|
1
|
|
5
|
|
मणिपुर
|
|
1
|
|
6
|
|
तमिलनाडु
|
|
165
|
|
|
|
पूरे देश में
|
|
553
राज्यों/केन्द्रशासित प्रदेशों को यह सलाह दी गई है कि वे सप्ताह में चार दिन कोविड-19 टीकाकरण सत्रों की योजना बनाएं, ताकि रोजमर्रा की स्वास्थ्य सेवाओं में कम से कम रुकावट आए। कुछ राज्यों ने पहले ही अपने साप्ताहिक टीकाकरण दिनों की घोषणा कर दी है।
16 और 17 जनवरी, 2021 को कुल 447 एईएफआई की रिपोर्ट मिली है। इनमें 3 लोगों को अस्पताल में भर्ती करने की जरूरत पड़ी है। इनमें से एक व्यक्ति को नॉर्दर्न रेलवे अस्पताल, दिल्ली से 24 घंटों के अंदर छुट्टी दे दी गई, एक व्यक्ति को एम्स दिल्ली से छुट्टी मिली है और एक व्यक्ति एम्स ऋषिकेश में भर्ती है और उसकी निगरानी की जा रही है।
अधिकांश एईएफआई ने अभी तक बुखार, सिरदर्द, जी मिचलाने आदि की जानकारी दी है।
टीकाकरण के बाद प्रतिकूल घटना  एक अप्रत्याशित चिकित्सा घटना है, जो टीकाकरण के बाद हो सकती है। यह वैक्सीन या टीकाकरण प्रक्रिया से संबंधित नहीं हो सकती है। ऐसे मामलों की रिपोर्ट करने, टीकाकरण के सत्र स्थल पर उनका तुरंत प्रबंधन करने, परिवहन और अस्पताल में भर्ती करने तथा ऐसे मामलों की आगे देखभाल करने के प्रोटोकॉल लागू किये गए हैं। गंभीर एईएफआई के मामलों में व्यवस्थित जांच-पड़ताल और आपातकालीन आंकलन के प्रोटोकॉल भी लागू हैं।
टीकाकरण की प्रगति की समीक्षा, कठिनाइयों की पहचान और टीकाकरण कार्यक्रम जैसे-जैसे आगे बढ़ेगा, उसमें सुधार करने की योजना बनाने के बारे में सभी राज्यों/केंद्रशासित प्रदेशों के साथ आज एक बैठक का आयोजन किया गया।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 180.13 करोड़ से अधिक टीके लगाए जा चुके हैं
भारत में सक्रिय मरीजों की संख्या 38,069 है
सक्रिय मामलों की दर 0.09 प्रतिशत है
स्वस्थ होने की वर्तमान दर 98.71 प्रतिशत
बीते चौबीस घंटों में 5,559 लोग स्वस्थ हुए,अब तक स्वस्थ हुए कुल लोगों की संख्या 4,24,37,072 है
पिछले 24 घंटों में 3,116 नए मामले सामने आए
दैनिक सक्रिय मामलों की दर 0.41 प्रतिशत है
साप्ताहिक सक्रिय मामलों की दर 0.50 प्रतिशत है
अब तक 77.85 करोड़ जांच की जा चुकी हैं,बीते चौबीस घंटों में 7,61,737 जांच की गई
नीति आयोग
अटल नवाचार मिशन, नीति आयोग के अटल टिंकरिंग लैब तथा यूनिसेफ – भारत ने ‘गांधीवादी चुनौती’ की शुरुआत की
महात्मा गांधी की 150वीं जयंती के अवसर पर अटल नवाचार मिशन, नीति आयोग के अटल टिंकरिंग लैब, जेनरेशन अनलिमिटेड तथा यूनिसेफ – भारत ने ‘गांधीवादी चुनौती’ की शुरुआत की। यह नवाचार चुनौती देश के प्रत्येक बच्चे को एक ऐसा मंच उपलब्ध कराएगा, जहां वे अपने सपनों के भारत के लिए नवोन्मेषी समाधान प्रस्तुत कर सकते हैं।
इस प्रतिस्पर्धा के विजेताओं को नवंबर में बाल दिवस के अवसर पर नीति आयोग के अटल नवाचार मिशन तथा यूनिसेफ के द्वारा पुरस्कार दिया जाएगा। यह प्रतिस्पर्धा देश के सभी बच्चों के लिए 02 अक्टूबर से 20 अक्टूबर तक खुली रहेगी। इसी वर्ष भारत सरकार और यूनिसेफ – भारत के सहयोग के 70 वर्ष पूरे हो रहे हैं।
गांधीवादी चुनौती का प्रश्न है : गांधीजी के आदर्शों के अंतर्गत अपने सपनों के तथा भविष्य के सतत विश्व के लिए नवोन्मेषी समाधान / विचार साझा करना।
इस प्रतिस्पर्धा के लिए अपने विचार व समाधान निम्न दो श्रेणियों के अंतर्गत प्रस्तुत किए जा सकते हैं :
कला व नवाचार 
विज्ञान, प्रौद्योगिकी एवं नवाचार 
सभी आवेदन https://innovate.mygov.in/the-gandhian-challenge/ वेबसाइट के चैलेंज पेज पर जमा किए जा सकते हैं। सभी आवेदनों में एटीएल कोर्ड होना जरूरी है। जिन स्कूलों में एटीएल नहीं है वहां के बच्चे अपने नजदीकी एटीएल वाले स्कूल से एटीएल कोर्ड प्राप्त कर सकते हैं।
यूनिसेफ इंडिया के प्रतिनिधि डॉ. यास्मिन अली हक ने कहा कि सहभागिता प्रत्येक बच्चे का अधिकार है और उनकी सार्थक सहभागिता बहुत महत्वपूर्ण है।
रक्षा मंत्रालय
रक्षा मंत्री श्री राजनाथ सिंह ने अटल सुरंग पर वेबिनार का उद्घाटन करते हुए कहा कि ऐसी महान संरचनाओं के निर्माण के लिए राष्ट्रीय गौरव की भावना सबसे अधिक महत्वपूर्ण है
सीमा सड़क संगठन ने आज  आईआईटी, एनआईटी और अन्य तकनीकी संस्थानों के लाभ के लिए अटल सुरंग से प्राप्त अनुभवों के प्रसार के लिए अटल सुरंग पर एक वेबिनार का आयोजन किया।
पूरे दिन चलने वाले इस वेबिनार का उद्घाटन करते हुए रक्षा मंत्री श्री राजनाथ सिंह ने कोविड-19 के प्रतिबंधों के दौरान अनेक तकनीकी चुनौतियों के बावजूद इंजीनियरिंग के इस चमत्कार के निर्माण के लिए सीमा सड़क संगठन  के इंजीनियरों की सराहना की। उन्होंने सेरी नाले के फाल्ट जोन का उदाहरण दिया, जिसने विदेशों के बड़े इंजीनियरों के सामने भी गंभीर चुनौती पेश की थी, लेकिन हमारे इंजीनियरों ने सेरी नाले की चुनौती से निपटने में सफलता प्राप्त की। उन्होंने कहा कि अटल सुरंग जैसी महान संरचना के निर्माण के लिए, न केवल ईंट और मोर्टार बल्कि राष्ट्रीय गौरव की भावना भी सबसे अधिक महत्वपूर्ण होती है। रक्षा मंत्री ने भारतीय वैज्ञानिकों और इंजीनियरों के अतीत की कई उपलब्धियों का स्मरण करते हुए कहा कि उन्होंने हमेशा विभिन्न क्षेत्रों में अपना कौशल दर्शाया है।
कोविड-19 के कारण पैदा हुई चुनौतियों से निपटने के बारे में आत्मनिर्भर भारत अभियान का जिक्र करते हुए श्री राजनाथ सिंह ने कहा कि हम पीपीई किट, मास्क, सैनिटाइजर आदि का न केवल अपनी घरेलू आवश्यकताओं को पूरा करने के लिए, बल्कि दूसरे देशों में भी इसकी आपूर्ति करने के लिए अपने संसाधनों को तेजी से जुटाने में भी सफल रहे हैं। उन्होंने कहा कि सरकार ने सीमावर्ती क्षेत्रों के विकास को सबसे अधिक प्राथमिकता दी है और बीआरओ ने अपना लगभग 67 प्रतिशत कार्यबल उत्तरी सीमा पर तैनात किया है। वर्ष 2020 के दौरान बीआरओ के प्रयासों और उपलब्धियों की प्रशंसा करते हुए रक्षा मंत्री ने कहा कि कोविड-19 प्रतिबंधों के बावजूद बीआरओ के बजट में कोई कटौती नहीं की गई थी।
रक्षा मंत्री ने 3000 मीटर से भी अधिक ऊँचाई पर बनी दुनिया की सबसे लंबी सुरंग  के निर्माण के दौरान हुए अनुभवों और चुनौतियों को सूचीबद्ध करने वाला सार-संग्रह दस्तावेज़ भी जारी किया।
3 अक्टूबर 2020 को अटल सुरंग, रोहतांग का उद्घाटन करते हुए, प्रधानमंत्री श्री नरेन्द्र मोदी ने यह सुझाव दिया था कि इंजीनियरिंग संस्थानों के छात्रों और पेशेवरों के लाभ के लिए इस तरह के सार-संग्रह को प्रस्तुत किया जाना चाहिए।
इस वेबिनार से सुरंग निर्माण में भविष्य की चुनौतियों से निपटने के लिए सभी संकाय सदस्यों और इच्छुक छात्रों, विशेष रूप से अंतिम वर्ष के छात्रों का ज्ञान बढा़ने में मदद मिलेगी। इस वेबिनार में 1,000 से अधिक लोगों ने भाग लिया।
चीफ ऑफ डिफेंस स्टाफ जनरल बिपिन रावत, सेना प्रमुख जनरल एम.एम. नरवणे, रक्षा सचिव डॉ. अजय कुमार और महानिदेशक बीआरओ लेफ्टिनेंट जनरल राजीव चौधरी भी उद्घाटन सत्र में शामिल हुए।
गृह मंत्रालय
गृह मंत्रालय ने लखनऊ के लिए 194.44 करोड़ रुपये की सुरक्षित नगर परियोजना को मंजूरी दी
(गृह मंत्रालय ने निर्भया कोष योजना के अंतर्गत लखनऊ के लिए 194.44 करोड़ रुपये की सुरक्षित नगर परियोजना को मंजूरी दी है। यह परियोजना केंद्र प्रायोजित होगी और इसमें 60:40 अनुपात में केंद्र और राज्य राशि लगाएंगे।
यह स्वीकृति 8 चयनित शहरों – मुंबई, दिल्ली, कोलकाता, चेन्नई, बैंगलुरू, हैदराबाद, अहमदाबाद तथा लखनऊ में सुरक्षित नगर परियोजनाओं को लागू करने की योजना के भाग के रूप में दी गई है। इसका उद्देश्य निर्भया कोष के अंतर्गत सार्वजनिक स्थानों पर महिलाओं की सुरक्षा व्यवस्था को मजबूत बनाना है। यह परियोजना महिला और बाल विकास मंत्रालय, शहरी विकास मंत्रालय, इलेक्ट्रॉनिक्स और सूचना प्रौद्योगिकी मंत्रालय, संबंधित शहरों की महापालिकाओं तथा पुलिस आयुक्तों और सिविल सोसायटी संगठनों के परामर्श से लागू की जा रही है।
लखनऊ के लिए सुरक्षित नगर परियोजना को उत्तर प्रदेश पुलिस लागू करेगी और महापालिका और शहर परिवहन प्राधिकरण द्वारा इसमें सहायता दी जाएगी। लखनऊ में सुरक्षित नगर परियोजना के निम्नलिखित महत्वपूर्ण घटक हैं :
- एकीकृत स्मार्ट नियंत्रण कक्ष की स्थापना
- महिलाओं द्वारा शिकायत दर्ज करने में सहायता के लिए पिंक आउट-पोस्ट  की स्थापना
- महिला पुलिस का पिंक पेट्रोल
- परामर्शदाताओं के साथ सभी थानों में महिला हेल्प डेस्क स्थापित करना
- वर्तमान आशा ज्योति केंद्र को सुदृढ़ बनाना
- कैमरा सहित बसों में सुरक्षा उपायों को लागू करना
- अप्रिय घटना की संभावना वाले क्षेत्रों की प्रकाश व्यवस्था में सुधार
- पिंक शौचालयों की स्थापना
- एकल एमर्जेन्सी नम्बर के साथ महिला शक्ति – हेल्पलाइन का एकीकरण
लखनऊ के लिए सुरक्षित नगर परियोजना में लैंगिक समानता के बारे में प्रचार प्रसार समुदाय और सिविल सोसायटी संगठनों के सहयोग से करने का प्रावधान है।
वित्त मंत्रालय
आयातित एवं निर्यात वस्तुओं से संबंधित विदेशी मुद्रा विनिमय दर अधिसूचित
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और केन्द्रीय अप्रत्यक्ष कर एवं सीमा शुल्क बोर्ड  की दिनांक 20 मार्च, 2019 की अधिसूचना संख्या 24/2019-कस्टम्स  की प्रतिस्थापना से पूर्व संपन्न अथवा छोड़े गए कार्यों के रूप में केन्द्रीय अप्रत्यक्ष कर एवं सीमा शुल्क बोर्ड  ने प्रत्येक अनुसूची-I और अनुसूची-II के स्तम्भ  में दर्ज प्रत्येक विदेशी मुद्रा की नई विनिमय दर निर्धारित की है जो आयात और निर्यात वस्तुओं के संदर्भ में स्तम्भ  में की गयी तत्संबंधी प्रविष्टि के अनुसार 05 अप्रैल, 2019 से प्रभावी होंगी।
अनुसूची- I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की
प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
50.00
|
|
47.75
|
|
2.
|
|
बहरीन दीनार
|
|
188.00
|
|
176.15
|
|
3.
|
|
कैनेडियन डॉलर
|
|
52.35
|
|
50.45
|
|
4.
|
|
चाइनीज युआन
|
|
10.40
|
|
10.05
|
|
5.
|
|
डेनिश क्रोनर
|
|
10.50
|
|
10.15
|
|
6.
|
|
यूरो
|
|
78.55
|
|
75.65
|
|
7.
|
|
हांगकांग डॉलर
|
|
8.90
|
|
8.55
|
|
8.
|
|
कुवैती दीनार
|
|
233.05
|
|
217.35
|
|
9.
|
|
न्यूजीलैंड डॉलर
|
|
47.85
|
|
45.65
|
|
10.
|
|
नॉर्वेजियन क्रोनर
|
|
8.15
|
|
7.85
|
|
11.
|
|
पौंड स्टर्लिंग
|
|
92.00
|
|
88.70
|
|
12.
|
|
कतरी रियाल
|
|
19.45
|
|
18.25
|
|
13.
|
|
सऊदी अरब रियाल
|
|
18.90
|
|
17.70
|
|
14.
|
|
सिंगापुर डॉलर
|
|
51.60
|
|
49.80
|
|
15.
|
|
दक्षिण अफ्रीकी रैंड
|
|
5. 00
|
|
4.70
|
|
16.
|
|
स्वीडिश क्रोनर
|
|
7.55
|
|
7.25
|
|
17.
|
|
स्विस फ्रैंक
|
|
70.10
|
|
67.40
|
|
18.
|
|
तुर्की लीरा
|
|
12.55
|
|
11.80
|
|
19.
|
|
यूएई दिरहम
|
|
19.30
|
|
18.10
|
|
20.
|
|
अमेरिकी डॉलर
|
|
69.45
|
|
67.75
अनुसूची-II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की
प्रति 100 इकाइयों की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
62.75
|
|
60.40
|
|
2.
|
|
कोरियाई वॉन
|
|
6.25
|
|
5.85
संचार एवं सूचना प्रौद्योगिकी मंत्रालय
एशिया और ओशिनिया क्षेत्र के लिए आईटीयू के क्षेत्रीय मानकीकरण फोरम  का उद्घाटन कल श्री देवुसिंह चौहान करेंगे
फोरम की बैठक में 20 देशों के 250 से अधिक प्रतिनिधि भाग लेंगे
फोरम बैठक के बाद आईटीयू-टी स्टडी ग्रुप 3 क्षेत्रीय ग्रुप तथा ओशिनिया  की चार दिन की बैठक 9 अगस्त, 2022 से 12 अगस्त, 2022 तक होगी
आजादी का अमृत महोत्सव के दौरान समारोह के हिस्से के रूप में संचार मंत्रालय 8 अगस्त, 2022 को नई दिल्ली में एशिया तथा ओशिनिया क्षेत्र के लिए अंतर्राष्ट्रीय दूरसंचार यूनियन के क्षेत्रीय मानकीकरण फोरम  की मेजबानी कर रहा है।
फोरम का विषय है "दूरसंचार/आईसीटी के विनियामक तथा नीतिगत पक्ष"। फोरम की बैठक के बाद अंतर्राष्ट्रीय दूरसंचार यूनियन-टी अध्ययन समूह 3 क्षेत्रीय समूह एशिया तथा ओशिनिया  की चार दिवसीय बैठक 9 अगस्त, 2022 से 12 अगस्त, 2022 तक होगी।
क्षेत्रीय मानकीकरण फोरम का उद्घाटन संचार राज्य मंत्री श्री देवुसिंह चौहान करेंगे।
क्षेत्रीय मानकीकरण फोरम विचारों के रचनात्मक आदान-प्रदान का एक मंच है, जिसमें अन्य बातों के साथ-साथ सतत् डिजिटल परिवर्तन और आईटीयू मानकों की भूमिका, उभरते बाजारों में डिजिटल और वित्तीय समावेश के लिए टेक्नोलॉजी का दोहन, डाटा मूल्य श्रृखंला तथा डिजिटल स्वास्थ्य जैसे प्रौद्योगिकी के विभिन्न क्षेत्रों में भारत के अनुभव सहित मानकीकरण विषयों पर चर्चा की जाती है। पैनल चर्चा का उद्देश्य विभिन्न उप-विषयों के अंतर्गत नीति और नियामक दृष्टि से एशिया और ओशिनिया क्षेत्र के अनुभव के लिए अंतर्दृष्टि प्रदान करना है। क्षेत्रीय मानकीकरण फोरम को 15 प्रख्यात वक्ता संबोधित करेंगे, इनमें शैक्षिक जगत, अंतर्राष्ट्रीय संगठनों, आईसीटी क्षेत्र तथा भारत सरकार के प्रतिनिधि होंगे। आईटीयू के सदस्य राज्य, क्षेत्र के सदस्यों, एसोसिएट्स, शैक्षणिक संस्थानों, आईटीयू के सदस्य तथा आईटीयू के सदस्य देश का कोई व्यक्ति जो आईटीयू के कार्य में योगदान देना चाहता है, उसके लिए फोरम में भागीदारी खुली है। इसमें ऐसे व्यक्ति शामिल हैं, जो अंतर्राष्ट्रीय, क्षेत्रीय तथा राष्ट्रीय संगठनों के सदस्य हैं। क्षेत्रीय मानकीकरण फोरम की बैठक में 20 देशों के 250 से अधिक प्रतिनिधि शामिल होंगे। आरएसएफ में हुई चर्चा के प्रमुख बिन्दुओं को एशिया तथा ओशिनिया के आईटीयू-टी क्षेत्रीय समूह की आगे की बैठकों में प्रस्तुत किया जाएगा, ताकि उभरते क्षेत्रों में मानकीकरण पर आगे काम किया जा सके।
दूरसंचार विभाग फोरम बैठक स्थल पर प्रदर्शनी लगाएगा, ताकि भारत के नवाचारी डिजिटल उत्पाद/सेवाएं दिखाई जा सकें।
फोरम की बैठक के बाद 09 अगस्त, 2022 से 12 अगस्त, 2022 तक आईटीयू-टी अध्ययन समूह 3 क्षेत्रीय समूह एशिया और ओशिनिया  की बैठक होगी। सदस्य राज्यों तथा आईटीयू-टी क्षेत्र सदस्यों के लिए यह बैठक खुली है और 130 से अधिक प्रतिभागी इस बैठक में योगदान करेगें। कोविड-19 के कारण तीन वर्ष के अंतराल के बाद हो रही क्षेत्रीय समूह एशिया तथा ओशिनिया की बैठक वास्तविक रूप में हो रही है। इस बैठक का उद्देश्य आईटीयू-टी अध्ययन समूह 3 के मानकीकरण कार्य में योगदान करना तथा एशिया तथा ओशिनिया क्षेत्र के हित को सुरक्षित रखना भी है।
क्षेत्रीय समूह बैठक में भाग लेने वाले प्रतिनिधियों के क्षमता निर्माण के लिए "मानकीकरण में प्रभाव" कार्यशाला मानकीकरण अंतर प्रशिक्षण को पाटने से प्रारंभ होगी। इसका नेतृत्व आईटीयू जिनेवा के अध्ययन समूहों के प्रमुख डॉ. बिलेल जमौसी करेंगे।
जिनेवा मुख्यालय के आईटीयू दल के अतिरिक्त, कार्यक्रमों में एशिया और प्रशांत क्षेत्र के लिए आईटीयू क्षेत्रीय कार्यालय की निदेशक सुश्री अत्सुका ओकुडा भी भाग लेंगी।